Winter vf der heide blv̊men selwet· der mit vroste velwet
Winter vf der heide blv̊men selwet· der mit vroste velwet·
anger vnd walt· 
loͤiber ab der linden· risent von den winden·
vnd lassent dúrre sich beschǒwen·
dise not en klage ich niht so túre· so dc aber húre·
schanden rife kalt·
twinget mangen boͤsen· der mit tvgende roͤsen·
solte sich in edeles herzen ǒwen·
der meie wider bringet blv̊men vnd loͤiber in dem hage·
so mv̊s der an eren iemer dorren· der sich hat verworren·
alle sine tage·
in der schanden strike· von der svnnen blike·
mac sin herze in tvgende niht betǒwen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse